KOMMISSIONEN FOR DE EUROPÆISKE FÆLLESSKABER 
Bruxelles, den 27.02.1997 
KOM(97) 74 endelig udg. 
BERETNING FRA KOMMISSIONEN TIL RÅDET 
fremlagt i overensstemmelse med artikel 2 i Rådets beslutning 93/109/EØF af 
15. februar 1993 (anvendelse af en foranstaltning, som fraviger artikel 17 i sjette 
direktiv 77/388/EØF om harmonisering af medlemsstaternes lovgivning om 
omsætningsafgifter) 
Forslag til 
RÅDETS BESLUTNING 
om bemyndigelse af Den Franske Republik til at anvende en foranstaltning, som 
fraviger artikel 17, i Rådets sjette direktiv (77/388/EØF) af 17. maj 1977 om 
harmonisering af medlemsstaternes lovgivning om omsætningsafgifter 
(forelagt af Kommissionen) 

BERETNING FRA KOMMISSIONEN TIL RÅDET 
fremlagt i overensstemmelse med artikel 2 i Rådets beslutning 93/109/EØF af 
15. februar 1993 (anvendelse af en foranstaltning, som fraviger artikel 17 i sjette 
direktiv 77/388/EØF om harmonisering af medlemsstaternes lovgivning om 
omsætningsafgifter) 
I. INDLEDNING 
Ved Rådets beslutning 89/488/EØF af 28. juli 19891 blev Den Franske Republik 
bemyndiget til på basis af artikel 27 i det nugældende sjette momsdirektiv at indføre 
særlige foranstaltninger, der fraviger bestemmelserne i artikel 17, stk. 2, i sjette 
momsdirektiv. Denne tilladelse gjaldt til den 31. december 1992. 
Fravigelsen består i helt at udelukke fradragsretten for moms på udgifter til goder eller 
tjenesteydelser, når den ikke-forretningsmæssige anvendelse af disse overstiger 90% af 
deres samlede anvendelse. 
I henhold til en rapport fra Kommissionen om anvendelsen af denne fravigelse blev 
bemyndigelsen forlænget til den 31. december 1996 ved Rådets beslutning 
93/109/EØF2 af 15. februar 1993. Af bemyndigelsen fremgår det, at et eventuelt for­
slag om forlængelse af bemyndigelsen skal ledsages af en rapport om anvendelsen af 
bemyndigelsen. 
Formålet med denne rapport er at gennemgå anvendelsen af bemyndigelsen fra for­
længelsen til i dag og at vurdere den anmodning om forlængelse, som Den Franske 
Republik fremsatte ved brev registreret i Kommissionens generalsekretariat den 
19. november 1996. 
n. ANVENDELSE AF BEMYNDIGELSEN 
Som allerede nævnt udarbejdede Kommissionen en rapport om anvendelsen af fra­
vigelsen allerede i slutningen af 19923, hvori den gav en detaljeret beskrivelse af fra­
vigelsens historie, formålet med den, og hvordan den fungerede. Eftersom disse 
elementer ikke har ændret sig siden, begrænser denne rapport sig til at behandle nogle 
elementer i vurderingen, der er dukket op siden den foregående rapport. 
For det første et det værd at bemærke, at som følge af de betragtninger, Kommissionen 
fremsatte i den foregående rapport, har Den Franske Republik ændret de nationale be­
stemmelser om fravigelsen for at gøre det helt klart, at den særlige foranstaltning tager 
sigte på enhver form for ikke-forretningsmæssig anvendelse af goder og tjeneste­
ydelser, når de overstiger 90% af deres samlede anvendelse (den retlige bestemmelse 
om den oprindelige fravigelse vedrørte kun privat brug). 
Desuden påpeger Den Franske Republik i sin anmodning om forlængelse, at de franske 
myndigheder ikke har kendskab til særlige problemer med anvendelsen af bemyn­
digelsen i perioden 1993-1996. 
Tværtimod har anvendelsen bekræftet, at indførelsen af foranstaltningen har forenklet 
opkrævningen for såvel afgiftsmyndighederne som for de afgiftspligtige. 
EFT L 239 af 16.8.1989, s. 22. 
EFTL 43 af 20.2.1993, s. 42. 
KOM(92)591af22.12.1992. 
Derfor anmoder Den Franske Republik om forlængelse af bemyndigelsen, indtil der 
vedtages et nyt fælles momssystem. 
m. KOMMISSIONENS TJENESTEGRENES HOLDNING 
Det skal bemærkes, at Domstolen har fastslået, at en afgiftspligtig person, der benytter 
goder til at udføre en økonomisk aktivitet, har ret til at fradrage den indgående afgift i 
overensstemmelse med reglerne i artikel 17, uanset hvor begrænset den erhvervsmæs­
sige anvendelse har været. En regel, der indebærer en generel begrænsning af fradrags­
retten i tilfælde af begrænset erhvervsmæssig anvendelse udgør en fravigelse fra 
artikel 17 og er kun gyldig, hvis den opfylder betingelserne i artikel 27 i sjette direktiv 
(dom af 11. juli 1991, sag nr. C-97/90). 
Artikel 27 tillader indførelse af særlige foranstaltninger, der fraviger sjette direktiv, 
enten for et forenkle afgiftsopkrævningen eller for at undgå visse former for svig eller 
unddragelse. 
Som allerede påpeget i den foregående rapport finder Kommissionens tjenestegrene, at 
indførelsen af den pågældende særlige foranstaltning, der tager sigte på at undgå 
'forbrug uden afgift", er begrundet i artikel 27 i sjette momsdirektiv, fordi den for­
enkler afgiftsopkrævningen ved at fritage myndighederne for at skulle føre tilsyn med 
fradragsretten for moms på udgifter til goder og tjenesteydelser, når den ikke-
forretningsmæssige anvendelse af disse overstiger 90% af deres samlede anvendelse. 
Med hensyn til datoen for bemyndigelsens udløb bemærker Kommissionens tjeneste­
grene, at Kommissionen den 10. juli 19964 vedtog et arbejdsprogram for indførelsen af 
et fælles momssystem, der indebærer en etapevis udvikling hen imod det nye system. 
Eftersom den sidste pakke af forslag forventes fremsat i midten af 1999, finder 
Kommissionens tjenestegrene, at en forlængelse af fravigelsen ud over den 
31. december ikke er tilrådelig. 
Det forekommer at være passende at vurdere foreneligheden af fravigelsen med den 
fremgangsmåde, der bliver fastsat i forbindelse med det nye momssystem, på dette 
tidspunkt. 
KOM(96) 328 af 22.7.1996. 
Forslag til 
RÅDETS BESLUTNING 
om bemyndigelse af Den Franske Republik til at anvende en foranstaltning, som 
fraviger artikel 17 i Rådets sjette direktiv (77/388/EØF) af 17. maj 1977 om 
harmonisering af medlemsstaternes lovgivning om omsætningsafgifter 
(forelagt af Kommissionen) 
BEGRUNDELSE 
Ved brev registreret i Kommissionens generalsekretariat den 19. november 1996 an­
modede den franske regering om en forlængelse af den bemyndigelse, som den tid­
ligere var blevet indrømmet indtil den 31. december 1992 ved Rådets beslutning 
89/488/EØF af 28. juli 19891 og forlænget indtil den 31. december 1996 ved Rådets 
beslutning 93/109/EØF af 15. februar 19932. 
Fravigelsen fra artikel 17, stk. 2, i sjette momsdirektiv tager sigte på helt at udelukke 
retten til at fradrage moms på udgifter til goder og tjenesteydelser, når den afgifts­
pligtiges eller hans personales private anvendelse af dem, eller mere generelt den ikke-
forretningsmæssige anvendelse, overstiger 90% af den samlede anvendelse. 
Af artikel 2 i ovennævnte beslutning 93/109/EØF fremgår det, at Rådet på baggrund af 
en rapport udarbejdet af Kommissionen om Frankrigs anvendelse af denne beslutning 
på forslag af Kommissionen kan beslutte at forlænge bemyndigelsen. 
Kommissionens rapport om anvendelsen af beslutningen i perioden 1993-1996 kon­
kluderer, at ovennævnte beslutning bør forlænges til den 31. december 1999. 
Kommissionen vedtog den 10. juli 1996 et arbejdsprogram for et fælles momssystem3, 
som indebærer en etapevis udvikling hen imod det nye system. Eftersom den sidste 
pakke af forslag forventes fremsat i midten af 1999, synes en forlængelse af fravigelsen 
ud over den 31. december ikke at være tilrådelig, da man dermed vil få lejlighed til at 
vurdere nødvendigheden af fravigelsen og dens forenelighed med den samlede frem­
gangsmåde, der bliver fastsat i forbindelse med det nye fælles momssystem. 
I overensstemmelse med artikel 27, stk. 3, i sjette momsdirektiv blev de øvrige med­
lemsstater ved brev af 18. december 1996 underrettet om den franske anmodning. 
1 EFT L 239 af 16.8.1989, s. 22. 
2 EFTL 43 af 20.2.1993, s. 42. 
3 KOM(96) 328 af 22.7.1996. 
(o 
Forslag til 
RÅDETS BESLUTNING 
om bemyndigelse af Den Franske Republik til at anvende en foranstaltning, som 
fraviger artikel 17 i Rådets sjette direktiv (77/388/EØF) af 17. maj 1977 om 
harmonisering af medlemsstaternes lovgivning om omsætningsafgifter 
(forelagt af Kommissionen) 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets sjette direktiv (77/388/EØF) af 17. maj 1977 om harmo­
nisering af medlemsstaternes lovgivning om omsætningsafgifter1 - Det fælles mer­
værdiafgiftssystem: ensartet beregningsgrundlag, særligt artikel 27, 
under henvisning til Rådets tidligere beslutninger 89/488/EØF af 28. juli 19892 og 
93/109/EØF af 15. februar 19933, 
under henvisning til Kommissionens rapport om anvendelsen af ovennævnte beslutning 
i perioden 1993-1996, 
under henvisning til Kommissionens forslag, og 
ud fra følgende betragtninger: 
I henhold til artikel 27, stk. 1, i direktiv 77/388/EØF kan Rådet med enstemmighed på 
forslag af Kommissionen give en medlemsstat tilladelse til at indføre særlige foran­
staltninger, der fraviger bestemmelserne i nævnte direktiv, for at forenkle afgiftsop­
krævningen eller for at undgå visse former for svig eller unddragelse; 
ved brev registreret i Kommissionens generalsekretariat den 19. november 1996, an­
modede den franske regering om bemyndigelse til at forlænge anvendelsen af den fra-
vigelsesforanstaltning, som Frankrig tidligere fik bemyndigelse til at anvende i en af­
grænset periode, jf. Rådets beslutning 89/488/EØF og 93/109/EØF; 
de øvrige medlemsstater blev den 18. december 1996 underrettet om den franske 
regerings anmodning om forlængelse; 
EFT L 145 af 13.6.1977, s. 1. Direktivet senest ændret ved direktiv 96/95/EF (EFT L 338 af 
28.12.1996, s. 89) 
EFT L 239 af 16.8.1989, s. 22. 
EFT L 43 af 20.2.1993, s. 42. 
T-
foranstaltningen tager sigte på helt at udelukke retten til at fradrage moms på udgifter 
til goder og tjenesteydelser, når den afgiftspligtiges eller hans personales private an­
vendelse af dem, eller mere generelt den ikke-forretningsmæssige anvendelse, over­
stiger 90% af den samlede anvendelse; 
den særlige foranstaltning modvirker visse former for forbrug uden afgift ved at for­
enkle momsopkrævningen af visse transaktioner; 
den omhandlede foranstaltning fraviger artikel 17, stk. 2, i sjette direktiv, ifølge hvilken 
den afgiftspligtige person er berettiget til at fradrage afgiften på de goder og tjeneste­
ydelser, han anvender i forbindelse med sine afgiftspligtige transaktioner; 
den 10. juli 1996 vedtog Kommissionen et arbejdsprogram, der indeholder en tidsplan 
for fremsættelse af forslag, som indebærer en gradvis udvikling i etaper hen imod et 
fælles momssystem for det indre marked; 
da den sidste pakke forslag vil blive fremsat i midten af 1999, gives bemyndigelsen til 
den 31. december 1999, hvorved der bliver lejlighed til at vurdere fravigelsens forene­
lighed med den samlede fremgangsmåde i det nye fælles momssystem; 
denne fravigelse vil ikke fa negative virkninger for De Europæiske Fællesskabers egne 
momsindtægter -
VEDTAGET FØLGENDE BESLUTNING : 
8T 
Artikel J 
Som en fravigelse fra artikel 17, stk. 2, i direktiv 77/388/EØF bemyndiges Den Franske 
Republik til at udelukke fradragsret for merværdiafgift på udgifter vedrørende goder 
og tjenesteydelser, når den afgiftspligtiges eller hans personales private anvendelse af 
dem, eller mere generelt den ikke-forretningsmæssige anvendelse, overstiger 90% af 
den samlede anvendelse. 
Artikel 2 
Denne bemyndigelse gives indtil den 31. december 1999. 
Artikel 3 
Denne beslutning er rettet til Den Franske Republik. 
Udfærdiget i Bruxelles, den 
På Rådets vegne 
Formand 
°\ 

ISSN 0254-1459 
KOM(97) 74 endelig udg. 
DOKUMENTER 
DA 09 06 08 10 
Katalognummer : CB-CO-97-066-DA-C 
ISBN 92-78-16227-2 
Kontoret for De Europæiske Fællesskabers Officielle Publikationer 
L-2985 Luxembourg 
lo